༈ ཁྲོ་ཕུའི་བྱམས་ཆེན་ལ་ཕྱག་མཆོད་ལ་ཕེབས་དུས་བསྟོད་པ་ཕུལ་བ།
༄༅། །ན་མོ་ཨཱརྱ་མཻ་ཏྲི་ནཱ་ཐ་ཡ། བགྲང་ཡས་རྒྱལ་བའི་མཁྱེན་དང་ཐུགས་བརྩེ་བ། །
རྒྱལ་བའི་སྲས་གྱུར་ཀུན་ཏུ་བཟང་པོ་དང་། །མི་ཕམ་པ་ཞེས་གྲགས་པའི་གདུགས་དཀར་གྱིས། །
ས་གསུམ་ཉེ་བར་ཁེབས་ལ་ཕྱག་འཚལ་ལོ། །བྱང་ཆུབ་སྤྱོད་པས་སྲིད་པའི་མཐའ་སྤངས་ཤིང་། །
བཟང་པོ་སྤྱོད་པས་ཞི་བའི་མཐའ་བསལ་ནས། །གཞོན་ནུའི་ས་དང་བྱང་ཆུབ་ཆེན་པོའི་སར།
འདྲེན་མཛད་མི་ཕམ་པ་ལ་ཕྱག་འཚལ་ལོ། །མཁྱེན་གསུམ་གོམས་བྱེད་སྦྱོར་བཞིའི་བཟློས་གར་
གྱིས། །ས་ཆེན་རྣམ་བཅུར་རོལ་བའི་རྩེ་དགའ་ཡིས། །སྐུ་གསུམ་མངའ་མདངས་གང་བའི་ཞལ་
གྱི་སྒོར། །ཕྲིན་ལས་ཉིན་མོར་བྱེད་ལ་ཕྱག་འཚལ་ལོ། །ཕུན་ཚོགས་འཆར་ཁའི་མདངས་གསལ་
ནི། །བྱམས་དང་སྙིང་རྗེའི་འོད་རིས་ཅན། །མཁྱེན་ཅན་སྤྲུལ་པའི་ཤིང་རྟ་ཡིས། །ངེས་པར་
དྲངས་པ་འདི་ཡ་མཚན། །ཞབས་ཟུང་ཡངས་པའི་སྐྱིལ་མོ་ཀྲུངས། །བསོད་ནམས་དབང་ཆེན་
གཞི་ལ་བཅས། །ཞལ་གྱི་དཀྱིལ་འཁོར་འོད་འབར་བ། །མེས་པོའི་གནས་སུའང་ངེས་པར་འཆར།
ཁྱོད་སྐུའི་དགེ་མཚན་རི་མོ་གང༌། །དབང་པོའི་སྙིང་མཚོར་ངེས་ཤར་བ། །དེ་ཚེ་ལྷ་བརྒྱའི་ལག་པ་
ཡིས། །གསལ་བར་སྐྲུན་པའི་ངོ་མཚར་ནི། །གསེར་གྱི་རི་བོའི་མདངས་འཕྲོག་པ། །བསོད་
ནམས་ཡོངས་འདུའི་ཕྲག་པ་ནས། །ཡིད་འོང་ཕན་བདེའི་འབབ་སྟེགས་ཅན། །མི་ཕམ་གཉིས་
པའི་རྣམ་དཔྱོད་ཀྱི། །ཕན་བདེའི་སྐྱེད་ཚལ་འདིར་སྤྱོན་ཏོ། །ཐོགས་མེད་ལེགས་བཤད་མཚར་
388

རྡོ་རྗེ་འཆང་གི་བསྟོད་པ་སོགས་བསྟོད་ཚོགས།
བའི་མཛེས་སྡུག་གིས། །གསུང་གི་སྐྱེ་མཆེད་ཡ་མཚན་གསལ་བརྩོན་པ། །མི་ཕམ་མཆོད་པའི་
དོན་དུ་འབུལ་ལགས་ཀྱི། །ཐུགས་རྗེའི་ཕྱག་གིས་གྲིམས་པར་དེ་ལོང་ཤིག །ཡིད་འོང་མཚན་
དཔེའི་ལང་ཚོ་རབ་རྒྱས་ཀྱང་། །དྲུག་ཅུའི་དབྱངས་ཀྱི་སྐྱེ་མཆེད་མི་གསལ་ན། །བལྟ་འདོད་ཡིད་
ཀྱི་ཤིང་རྟ་མི་ངོམས་པས། །ངོ་མཚར་ཞལ་གྱི་སྦྲང་རྩི་དེ་སྩོལ་ཤིག །ཚེ་འདིའི་ཉིན་བྱེད་འཆི་
བདག་མུན་ནག་གིས། །རྣམ་པར་ཟོས་ཚེ་ཡིད་ཀྱི་ནམ་མཁའ་ལ། །བྱམས་མགོན་ཐུགས་རྗེའི་
འོད་དཀར་སྣང་བ་ཡིས། །འདྲེན་བྱེད་བྱམས་པའི་ཕྱག་རི་དེ་རྐྱོང་ཤིག །དེ་ནས་རྗེ་བཙུན་ཞབས་
ལ་འདུན་པ་དང་། །རབ་དཀར་སྨོན་ལམ་རྐྱེན་གྱིས་མཚམས་སྦྱར་ནས། །ཚུལ་ཁྲིམས་དག་པའི་
ཡིད་ཀྱི་གཞོན་ནུ་མ། །འཆི་མེད་བདུད་རྩིའི་གཏམ་གྱིས་འཚོ་བར་ཤོག།